s” 


SAS 1 * 
3 *.. 


INAUGURATL IS, 


2 N 2 


8 
ya? 


* 4 


= . 883 44 : « 
. 1 * * » 4x 
- as. 1. * 
1 
yy as 8 


5 : a 
— 4 

= 8 : < 4 

* 2 * 9 


— - 
„ — 
P 
af 
— , 
* Y * - 
— a 
Tc 
* e ky 
P te E / 
. * 
* 
A 8 | . 5 — 
© - 
* * 
. 
4. 
* - 


* * 
* 
2 
— . * 
N 4 
'» o LY * 
a 7 
5 FEE 
1 — 2 
N 
\ 
* 
+ 4 » 
* 
* 
— 


6% 
PP. 
Fo 
* 
* 
” 4 %: : 
1 
v ” — 


94 


* 


ral 


"\p/ £ A 


'DISSERTATIO MEDI 
INAUGURALIS, 


D E 
ANGINA MALIGNA; 


; QUA M, 
ANNUENTE SUMMO NUMINE, 
Ex Auctoritate Reverendi admodum Viri, 


ö D. GULIELMI ROBERTSON, 8. T. P. 


ACADEMIA EDINBURGEN 2X Praefecti; 


NECNON 
Ampliſimi SENATUS ACADEMICI conſenſu, 
Et nobiliſſimae FACULTATIS MEDICA decreto, 


PRO GRAD U DOCTORIS, 


| $UMMISQUE IN MEDICINA HONORIBUS AC PRIVILEGIIT2S 
4 F RITE ET LEGITIME CONSEQUENDIS; 


Eruditorum examini ſubjicit 


* 
GEORGIUS WEIR, | 
S5COTU Ss, 
Soc. Med. Edin. Socius; don Gone 
Nec non of: > 
Soc. Americ. Phyſ. Sod. Ext. FF 

Ad diem 12. Septembris, hora locoque ſolitis. 

Apud BALFOUR et SMELLIE 
Academiae Typographos. 

Patruo ſuo venerando; * —4 


IO ANN I WE I k. 
ö 5 Noſvcomil Regi, 
In oppido Hiſpanico, apud Jamaicenſes, 
Chirurgo primario; 
Hane Diſſertationem Medicam Inauguralem, 


Ob benevolentiam amicitiamque, 


In ſeſe ſuoſque conſtanter demonſtratas; 


Sacram eſſe voluit 

DISS ERTATIO MEDICA, 
INAUGURALIS, 


ANGINA MALIGNA. 


Auct. G. WEIR. 


DEFINITIO MORBI. 


NULLENUS, vir jure celeberrimus, eum, 
in ſuo ſyſtemate Noſologiae excellente, 

modo ſequente, definit. Cynanche tonſillas 
© et membranam faucium mucoſam afficiens tu- 
* more, rubore, cruſtis mucoſis coloris albeſcen- 


© tis vel cineritii, ſerpentibus, et ulcera tegenti- 
A bus; 

* bus; cum febre typhode et exanthematis.” * 
Haec definitio autem veram morbi naturam, et 
ſigna, quibus ab omnibus aliis morbis ſecerni 
poteſt, clarius magiſque perſpicue deſignat, 
quam quaelibet alia ab auctoribus vetuſtiori- 
bus in medium prolata. Ille noſologus illuſtris 
tamen a ſua accuratione ſolita in hoc nonnihil 
deflexiſſe videtur, quod anginam malignam 
Phlegmaſiis annumeravit; cum, et ſignis via- 
que medendi, ab omnibus aliis ejuſdem claſſis 
morbis longillime differat. Si vero, ex aequo 


valentia, immo valentiora forſitan, loco ejus, fi 


in ulla alia ejus ſyſtematis claſſe fuiſſet colloca- 


ta, objici pot uiſſe nobiſcum reputgmus z et ſi 


magnam ſimilitudinem, quae inter ſigna hujuf- 


ce ſpeciei cynanches et cujuſlibet alius interce- 
dit, attenti conſideremus, et claſſis et genus, u- 


bi nunc collocatur, judicio acerrimo ſelecta 


fuiſſe reperientur. 


: ; 13 HISTORIA. 


| * Culleni Syn. Noſol. Method. p. 93. 


DE ANGINA MALIGNA, 3 


HISTORIA. 


* 

Hic morbus in Hiſpania, circa annum 1610, 
ſemet primum oſtendere notatus fuit, ubi ſub 
nomine Garotillo innotuit. Inde, pauculis an- 
nis, in Melitam, Siciliam, parteſque Italiae com- 
plures, ſeſe diffudit. * Quanquam, ante tem- 
pus modo poſitum, nulla anginae malignae de- 
ſcriptio accurata hominum memoriae tradita 
fuit; multi tamen opinantur, morbum anti- 
quos minime latuiſſe, et, hujus notionis ſuſti- 
nendae, multa ex Hippocrate, Celſo, Aretaeo, 
aliiſque auctoribus, loca citant +. Cum vero 
primae morbi originis hiſtoria nihil aliud, quam 
curioſis antiquiorum oratificari poſlit, nihil ve- 
rae utilitatis ſecum adducat, at naturae diſſerta- 

tionis 


* Fothergill's Works, p. 167. 


+ Dr James Johnſtone on the Angina Maligna, from 


P- 12. to 22. | 

tionis hujuſmodi minime accommodetur, huic 

argumenti parti non diutius immorabor ; ſed 


protinus ad ſigna 'morbi, prout hodie ſemet of. 


tendunt, et ab optimis auctoribus fen. 

Angina maligna attentionem medicorum, a- 


* n 


— 


pud Anglos, in ſeſe, anno 1739, primum con— 


— — ꝓ vu . 2 „ͤß6 44 
„ 


i vertere coepit; et, eo tempore, etiam celeberri- 
1 

1 mi ſagaciſſimique medici naturam morbi mini- 
05 

| 

it me perſpectam habuerunt, Obſervationes vero 
it ſuper hoc morbo, ab ingenioſo DoQtore Fother- 
ith gill, anno 1748, in lucem editae, obſcuritati e- 
1 


jus non parum luminis offuderunt. Praeterea, 


— 


o - —  — 

ante et circa idem tempus, morbus in complu— 

I 


ribus Angliae partibus, ut in Middleſexia, 

Greenvici, &c. ſtrages horrendas ediderat ; 

quod medicos animum ſuum ad naturae ejus in- 


veſtigationem attendere coegit. Hinc notitia 


Er 


ejus in inſulam univerſam brevi diffuſa eſt. 

Angina maligna omnes aetates, ſexus, et con- 
ſtitutiones corporeas invadere notatur. Qui ha- 
bitum corporis relaxatum, fabricam delicatio- 
rem, fibraſque tenellas habent, iis praeſertim exi- 
tio eſt, Ei opportuniores ſunt pueri, quam a- 
dulti, ſexus foemineus, quam maſculinus. In 
eum ſaepiſime incidunt morbis antecedentibus 
debilitati, quive a natura conſtitutionis corpo- 
reae inſirmitatem habent. Valetudine commo- 
diſima etiam fruentes et valentiſſfimi, contagio- 
ni objecti, corripi periclitantur. Paucos tamen 
hoc genus vidit clariſſimus Fothergill, et nemi— 
nem eorum morbo extingui novit. Cum in fa- 
miliam invadit, vix ullus eorum a vi ejus im- 
munis manet, ſi ſani cum aegrotis verſari per- 
mittuntur, niſi morbo antea laboraverunt. Pue- 
ri vero plerumque citius corripiuntur, quam a- 


dulti. 


Morbus fere ſemper a ſignis pyrexiae acce- 
dentis incipit. Languore, laſſitudine, debilita- 

te, et doloribus levibus, fugacibus, in corpus us 
niverſum diffuſis, afficitur aegrotus. Haec ſig- 
na comitantur frequentes frigidi horrores, 
anxietas, aegritudo, et vomitus. Deinde in con- 
ſpectum ſeſe dant paroxyſmi caloris cum horro- 
ribus, in ſpatium aliquot horarum, alternantes; 
donec, ad extremum, calor conſtans et intenſus 
evadit. Circa hoc tempus, calor et irritatio po- 
tius, quam dolor, in faucibus internis ſentitur 
vox nonnihil rauca collumque rigidum evadit ; 
aegrotus dolorem capitis violentum conqueri- 
tur; et magna aegritudo, cum vomitione vel 
alvi purgatione, vel utraque, accedit. Pulſus 
arteriarum, ab initio uſque, parvuli tremulique 
ſunt. Facies eſt rubra, tumida, et dilatata; ſed 
nonnunquam pallida et concava. Oculi ſunt 
inflammati et aquoſi, ut in rubeola. Quinetiam 
ſubſunt anxietas, inquietudo, et ad deliquium 
animi proclivitas, praeſertim cum aegrotus e- 


rectus ſedet. 


DE ANGINA MALIGNA. 7 


Si vena, poſt primam morbi acceſſionem, bre- 
vi pertundatur, ſanguis colorem ſplendido-flori- 
dum habet; ſed craſſamentum textura laxum et 
gelatinoſum eſt, ſerum flavum et, pro rata ra- 
tione, copioſum. Urina, ſub initium, cruda eſt, 
et colore pallida et ſeroſa; prout morbus pro- 
greditur, flava fit; et brevi, poſtquam ſigna le- 
vari incipiunt, plerumque turbida evadit, et ſe- 


dimentum fur furaceum deponit, 


Morbus horis matutinis aegrum invadere con- 
ſuevit. Nocte appetente, omnia ſigna ingravel- 
cunt, et calor et inquietudo augentur, idque 
non parum. Poſt ſomnum levem, brevem, et 
perturbatum, ſudor lenis mane verſus prorum- 
pit, qui calorem et inquietudinem levat, et non- 
nihil ſpeciei, quam febris intermittens prae ſeſe 


fert, morbo comparat. 


Si in fauces internas introſpicias, colorem 


#orido-rubrum coccineumve, et ſpeciem ſplen- 


dentem 

dentem laevemque habent. Hicce color autem 


in margine palati poſteriore, in angulis ſupra 
tonſillas, et in tonſillis ipſis, maxime notabilis 
eſt. Hae partes quoque nonnihil, ſed plerum- 


que non immodice, tumefactae ſunt; et poteſtas 

devorandi raro adinodum diſſicilis dolenſve eſt, 


36 Nonnullis in caſibus, parum nihilve tumoris in 

faucibus animadverti poteſt, et color earum ma- 

clinat. Contrarium tamen aliquando incidit, 
et uvula, tonſillae, et glandulae maxillares, ab 


initio uſque, ſaepe adeo, ut ſuffocationem ae- 

groto.intentent, tumefactae ſunt. Complures 
maculae albidae coeruleaeve in hiſce partibus 
inflammatis brevi apparent. Figuram parum 
regularem, et colorem pallido- album habent, 
baſi rubro- florida circumdatae. Diffunduntur, 
et conjunctae univerſas fauces propemodum pel- 
liculis albidis et craſſioribus obtegunt, quae de- 
cidentes exulcerationes infra, ſemet dimenſioni- 
bus fere adaequantes, oſtendunt. 


Dum 


DE ANGINA MALIN A. 
Dum haec ſigna in faucibus procedunt, ple- 
rumque coryza ſtipantur, quae materiam te- 
nuem acremque effundit, quae cuticulam nari- 
bus labiiſque exulcerat. Quinetiam ſaepe ſub- 
eſt, praeſertim in infantibus, diarrhoea, quam 


materia acris a faucibus, in canalem alimenta- 
rium deſcendens, forſitan facit. Inſuper, acri- 
monia ejus ſaepe tanta eſt, ut inteſtina, et par- 


tes etiam, ano vicinas, erodat. 


Lingua, hoc in morbo, plerumque pura et 
humida eſt; ſed frequenter, praeſertim prope 
radicem, tunica ſubfuſca flava cooperitur. Non- 


nunquam colorem fuſco-rubrum habet. 


Z#grotus plerumque minus ſiti, quam in quo- 


libet alio morbo acuto, afficitur. 


Altero morbi die, vel aliquando ſerius, erup- 
tiones maculaeve coloris profundo. eryſipelatoſi, 


in partibus corporis diverſis, apparent. Hae 
B in 

in caput et cervices primum invadere conſue- 
runt, et ſe gradatim in corpus univerſum dif- 
fundunt, quod, aliqua ex parte, tumefactum 
eſſe videtur. Formam punctorum exiguorum, 
rubrorum, vix prominentium, | aliquando ſibi 
aſſumunt; ſed plerumque ſpeciem macularum 
coloris profundo rubri prae ſeſe ferunt. Papu- 
lae exiguae numeroſae coloris eo, qui eas cir- 
cumdat, longe rubrioris, in brachiis aliiſque 
corporis partibus, ſeſe in conſpectum dant. In 
11s partibus, ut in brachiis, pettore, et artubus 
Invertoribue, ubi rubor minime profundus eſt, 

max.ime prominent, et perceptu facillimae ſunt. 
Haec eruptio coccinea, ſecundo tertiove die, 
poſtquam fauces affici inceperunt, ſe oſtendere 
conſuevit, ſed nonnunquam anginam ipſam 
praccedit. Aliquot in caſibus, homines angina 
hujuſcemodi, fine ulla eruptione graviore, fue. 
runt correpti. Hoc plerumque in adultis, ra- 


rius in pueris, incidit. In his exemplis etiam, 


cutis prurit et deſquamatur. 


Quantum 

Quantum tempus, quo apparet, et per quod 
durat, ſpectat, haec eruptio admodum abnormis 
eſt. Plerumque tamen triduo quatriduove fuſ- 
ca evadit; et cutis aſpera fit, et, ſub forma 


ſquamarum furfuracearum, vel ſaepe fruſtulo- 


rum craſſiorum et lacinioſorum, deſquamatur. 
Mentionem caſus facit vir celebris Dr Clark, u- 
bi deſquamatio tam abſoluta fuit, ut ungues ipfi 
deciderint. * Prout eruptio in conſpectum ve- 
nit, aegritudo plerumque decedit, vomitio alvi- 
que purgatio ceſſant, et, poſt primum diem, ra- 
ro infeſtare pergunt. Caeterum res non ita 
ſemper ſeſe habet. Namque aliquando nec pri- 
mus ejus ortus, nec deſquamatio ullam py- 
rexiae aliorumque ſignorum remiſſionem facit. 
Contra, prout progreditur, haec ſigna violen- 
tia increſcere, et magis magiſque minacia eva- 


dere videntur. 


* Clark on Fevers, p. 208. 

Si reliqua ſigna, eruptione apparente, nulla 
ex parte remittant, nocte ſequente multum in- 
graveſcere ſolent, et ſpecies delirii ſingularis ac- 
cedit. Hoc delirium, aliis temporibus, alias ſpe- 
cles prae ſeſe fert. Nonnullis in exemplis, ae- 
grotus quaeſtionibus ſibi propoſitis dilucide, ſed 
celeritate inſolita, reſpondet; ſolus aliena loqui- 
tur, et conditionem ſuam, nimiam tranquillita- 
tem aſſectando, ſaepe prodit. In aliis, aegro- 
tantes ex toto ſtupidi et comatoſi evadunt, ſaepe 


ſubſilientes ſibique muſſitantes. 


In progreſſu morbi, omnia haec ſigna ingra- 
veſcunt; febris, inquietudo, et anxietas majora 
evadunt; difficultas devorandi augetur; caput 
gravedine, vertigine, et dolore infeſtatur; qui- 
bus omnibus ſignis accedit vigilia perpetua. 
Cutis calida, ſicca, et aſpera fit, vix ulla ad ſu- 
dorem proclivitate ſemet oſtendente. Ulcera 
faucium colorem lividum nigrumque ſibi indu- 
unt. Anima odorem nauſeoſum et gravem, 


ſaepe 

ſaepe putridum et aegroto ipſi propemodum in- 
tolerandum, habet. Proclivitas ad gangraenam 
accedit, quae ſaepe ad gradum non modicum 
uſque progreditur. Denique, ſignis febris pu- 
tridae conſtanter increſcentibus, aegrotus ſaepe 
tertio die, aliquando ſerius, ſed plerumque ante 


ſeptimum, fato concedit. 


In iis, qui morbo graviſſime laborant, ſuperfi- 
cies narium interna inflammatur, et eroditur, 
materiam tenuem, exulcerantem, vel craſſam, 
albidam, putridam, adeo acrem, ut partes, per 
quas tranſeat, cuticula ſpoliet, perpetuo deſtil- 
lans. Cutis etiam manuum brachiorumque ae- 
grotos nutrientium hoc humore corrodente, e 
naribus et ore eorum effluente, nonnullis in caſi- 
bus, fuit exulcerata. Glandulae colli lympha- 
ticae plerumque tumeſcunt, dureſcunt, et tactae 
dolent. Guttur tumore amplo, oedematoſo, ad 
pectus uſque deſcendente, qui fauces coangu- 


ſtando periculum intendit, interdum afficitur, 


Affectus 


. 

| AﬀeCtus inflammatorius a faucibus ad orga- 
na reſpirationis aliquando diffunditur. Ex in- 
ciſionibus, laryngem et tracheam angina malig- 
na laborantibus ſaepe eodem modo, quo in cy- 
nanche tracheali, affici conſtat; et non impro- 
babile eſt, anginam malignam aegrotos miſe- 
randos, ſubitaneam us ſuffocationem inferendo, 
ut in cynanche tracheali incidere conſuevit, ſae- 


pe conſumere. 


Sanguis e naribus, per totum hujuſce morbi 
decurſum, ſaepe profunditur. Menſtrua in iis, 
quibus fatis aetatis acceſſit, brevi, poſt primam 
morbi acceſſionem, frequenter proveniunt ; 
quanquam tempus ſolitum nondum advenit. 
Cum tempore, quo menſes profundi ſolent, an- 
gina invadit, evacuatio ſolita conſtanter eſt co- 
pioſior. Haec evacuatio, nifi praeter conſuetu- 
dinem profuſa ſit, parum nocet; ſed nimia a— 


nimi deliquium movet, et omnia morbi ſigna 


adauget. 


Angina 

Angina maligna nullam ſtatam acmen habet. 
Quidam, e prima morbi acceſſionis die, ſe me- 
lius habere incipiunt. Signa vero ſalutis tertio, 
quarto, vel quinto die plerumque apparent, et, 
uti Doctor Fothergill memoriae prodit, modo 
ſequente procedunt. Rubor cutis evaneſcit, 
calor diminuitur, ictus arteriarum tardiores e- 
vadunt, tumor colli externus ſubſidit, pelliculae 
faucium exuuntur, aegrotus imperturbatus dor- 


mit, experrectus tranquillus eſt, et appetentia 


cibi el incipit redire. 


DIAGNOSIS 


Morbi, quibuſcum angina maligna confundi 
maxime periclitatur, ſunt ſpecies anginae diver- 


ſae, rubeola, et ſcarlatina anginoſa Sauvageſiana. 


Ab angina tonſillari, per ſigna ſequentia, po- 
teſt ſecerni. Angina maligna, contagionis ſpe- 


cificae 


. 

cificae ſemper effectus eſt. Angina tonſillaris 


plerumque a frigore proficiſcitur, et contagione 


nunquam vulgatur. In illa quoque, pulſus ar- 
teriarum parvuli, frequentes, abnormes ſunt, et 


magna debilitas in functionibus animalibus ap- 


paret ; dum, in hac, ictus arteriarum validi, 


duri, plenique ſunt, et functiones animales pa- 
rum afficiuntur. Inſuper, eruptio coccinea, 
quam in omni fere illius exemplo incidere, et 
cutem univerſam ad digitos extremos uſque tin- 


gere, ſupra poſuimus, ſeſe in ſignis hujus nun- 


quam oſtendit. Hoc ſolum ad unum morbum 
ab altero evidentiſſime diſtinguendum ſufficit, 


Praeterea, ſanguinis detractio et regimen anti- 


phlogiſticum in angina tonſillari ſemper cum 


commodo adhibentur; dum in maligna effectus 


pernicioſiſſimos edere reperiuntur. 


Angina trachealis, ut apud noſtrates apparet, 
plerumque affectus inflammatorius eſt, et igitur 


ab angina maligna facile valet ſecerni. Angina 


trachealis 


' 3 _ | 

trachealis quidem a quibuſdam auQoribus fuit 
deſcripta, ut indolis malignae particeps, et fe- 
bre typhode ſtipata. Rebus vero ita ſe haben- 
tibus, a morbo, de quo agimus, inflammationis 
ſede, modo reſpirationis ſingulari, et eruptionis 


coccineae abſentia, valet dignoſci. 


In diagnoſi cynanchen malignam inter et ru- 
beolam inſtituenda, parum difficultatis reperie- 
tur. Signa catarrhi, quibus rubeola perpetuo 
ſtipatur, in cynanche maligna raro adſunt, er, 
fi apparent, niſi morbo provectiore, in conſpec- 
tum non veniunt. Eruptio in cynanche malig- 
na coloris .coccineo-rubri eſt, et aequaliter in 


cutem diffunditur; dum, in rubeola, ſub forma 


magni numeri punctorum exiguorum, rubro- 


rum, ſe primum oltendit, quae poſtea in race- 
mos concurrunt, et, ut tactus indicat, ſupra cu- 
tem eminent. Ulcera gutturis in rubeola raro 


reperiunda. 


* 

Tanta ſimilitudo inter multa e fignis praeci- 

puis anginae malignae et ſcarlatinae anginoſae 


Ire — 


intereſt, ut minime mirandum ſit, multos medi- 


cos, in primis ingenioſos et eruditos, opinari, 


| | 

| nihil diſcriminis idonei inter hoſce duos mor- 
dos poſſe monſtrari. Ingenio Doctoris Clark, 
h qui medicinam Novi Caſtelli juxta Tinam facit, 
' hanc obſervationem debemus. Primus eſſe vi- 
i detur, qui de veritate illius diſcriminis inter 
N duos morbos, a Sauvageſio claro traditi, dubi- 
i tavit. In ſententiam ejus conceſſerunt multi 


ſummae in arte medica auctoritatis, quorum 


If; ſiſcientiam et eruditionem tanti facio, ut, cum 
| ſumma diffidentia, opinioni eorum, ulla ex par- 
l te, adverſari, et morbos duos, et ſignis et via 
| medendi, a ſe invicem longe difterre, audeam 
i afirmare. 

i Quae paucula, hujus opinionis ſufulciendae, 
i proferenda habeo, ea non a propria morborum 
b obſervatione; ſed ab iis, quae ſuper malis 


duobus 

duobus .optimi tradiderint auctores, deducun- 


tur. 


Cum ſcarlatina eam mitem naturam, quae a 
Sydenhamio ſagaciſhmo deſcripta eſt, habet, et 
omni gutturis affectu deſtituitur, nihil diſficul- 
tatis in ea ab angina maligna ſecernenda vale- 
bit reperiri. Cum guttur etiam aflicitur, quod 
plerumque incidit, diagnoſin claram et indubi- 
tabilem ſuppeditabunt obſervationes, quae ſub- 
ſequuntur. Cum cynanche maligna primum 
invadit, anxietate et vomitione violenta plerum- 
que ſtipatur, quae in febre ſcarlatina raro ſeſe 
oſtendunt “. In illa, febris ſemper putrida eſt, 
dum hanc non minus conſtanter diatheſis in- 
fammatoria comitatur. Quinetiam in illa, pel- 
liculae faucium profundo-fuſcae ſunt, et ſubla- 
tae ulcera lividi nigrive coloris, ſubter ſe, in 
conſpectum dant. F In hac, contra, pelliculae 

| plerumque 

2 Cullen's Firſt Lines, p. 193. 


+ Johnſtone paſſim. 

plerumque albidae ſunt, et ulcera infra poſita | 
proclivitatem ad ſaneſcendum ſpontaneam oſten- 
dunt, * Materia tenuis, corrodens, e naribus 
et ore, in illa, profluit, quae omnem, quam con- 
tingit, partem irritat aut exulcerat. F Humor 
vero, in hac, profuſus naturam multo mitiorem 
habet. f. Anima in illa admodum foetida eſt; 
in hac, contra, lethali mox futura, omni hujuſ- 
cemodi vitio caret. Tumores corporis univerſi 
hydropici ſcarlatinam frequenter excipiunt ) ſed 
raro aut nunquam anginam malignam ſubſequi 


notantur. [ 


In curatione ſcarlatinae, regimen antiphlogi- 
ſticum ſemper neceſſarium eſt; et, in adultis, 
cum febris concitatior eſt, et tumor gutturis 
non modicus, ut ad ſanguinis detractionem de- 

curratur 


* Cullen, p. 194. 


+ Fothergill et Johnſtone paſſim. 
+ Cullen's Firſt Lines. 
{| Withering on the Scarlet Fever and Sore Throat. 

curratur non pauci e medicis praeſtantiſſimis 


ſuadent “. In angina maligna, contra, ſangui- 


nis miſſio nunquam non exitio eſt, et ſola me- 


dicorum fiducia in tonicis cardiaciſque perpetuo 


— 


collocatur, + 


CAUSAE REMOTAE. 


Hae autem, non fine ratione gravi, in prae- 
diſponentes aut ſeminium, et occaſionales, uti 
vulgo vocantur, vel excitantes aut nocentes, di- 


vidi conſuerunt. 


Praediſponentes aut ſeminium, —Debilitas habi- 


- tuſque corporis relaxatus cauſae praecipuae eſſe 
| A 


videntur, quae proclivitatem ad hunc morbum 


creant. 


1. Debilitas—Moeſtitia, metus, et terror ſyſ- 
tema pro certo debilitant; et cum morbi con- 


tagioſi 
* Cullen's Firſt Lines. 
T Fothergill paſſim. 

tagioſi epidemice graſſantur, ii, quibus ſummus 
eorundem terror incutitur, citiſſime et graviſſi- 
me plerumque afhciuntur. Multae aliae cauſae 
memorari poſſent, quae mortales ad hunc mor- 
bum, debilitatem gignendo, proclives efſiciunt, 
ut ſtudium intenſius, occupatio quaelibet vitam 
ſedentariam requirens, nocturna vigilia, ebrioſi- 
tas, venus immodica, &c. Defatigatio et diae- 
ta nimis parca vim magnopere debilitantem ha- 
bent, et, aliqua ex parte, exponunt, cur pauper- 
cult ei magis pateant, quam ii, qui vitam minus 
laborioſam degynt, et diaeta generoſiore utun- 
tur. Prochvitatem ad morbum quoque dant e- 
vacuationes omnigenae nimiae. Hinc mulie- 
res, quibus menſtrua juſto copioſius proveniunt, 
in anginam malignam incidere in primis peri- 


clitantur, 


2. Habitus corporis relaxatus—A quibuſ- 
cunque cauſis relaxatio proficiſcatur, effectus e · 
jus in mortalibus ad anginam malignam pronis 


reddendis 

reddendis idem praeſtant. Hanc ob cauſam, 
mulieres, quae fibras delicatas a natura habent, 
ei perquam opportunae ſunt. Viti etiam, qui- 
bus habitus corporeus vita ſedentaria, morbis 
praecedentibus, vel qualibet alia cauſa, infirmus . 
redditus eſt, ad morbum 11s procliviores ſunt, 
qui multum exercitationis ſub dio adhibent, va- 
letudine commodiſſima fruuntur, et fibras ten- 


ſas robuſtaſque habent. Propter eandem ratio- 


nem, pueri ſaepius, quam adulti, aſfici ſolent. 


Quinetiam res et loca ſingularia, vim conta- 
gionis intendentia, anginam malignam multo 
violentiorem et funeſtiorem efficiunt. Cum 
magnus hominum numerus in ſpatium exiguum 
condenſatus eſt, et idonea aëris quantitas, quae 
materiam perſpirabilem e ſuperficie corporum 

eorum conſtanter exhalantem tollat et diſſipet, 


ad eos adſpirare nequit; effluvia eorum ſola 


morbos natura perquam malignos et graviſſimos 


procreare reperta ſunt. Adjuncta vero conta- 

gioni, funeſtos effectus ſemper edunt; prae⸗ 
fertim in carceribus, nöſotcottig, alitHguE“ 12 
cis concluſioribus, u übt Bi diligent mutationis * 
mentorum et undies ratio flo taberurs nr 

| „ ADBOROTY eee Mus 0:9: 

""Mffiſmrata; . — 
tia; periculum anginae malignae magnopere au- 
gere nötantur“ Stragem taxime horrendam 
ſemper eaſt: in loris humidis et depreſſioribus, 


et iis anni tempeſtatibus, quibus miaſmata co- 

pioſiſſime exhalare conſueverunt. 
AMIS OAT & «4 
Hae canſae autem, in contagione anginae 
malignae excitanda, ſtatum putredinis in cor- 


pore ſingularem progignendo, agere videntur. 


AUS A EX CTT ANS. 
Contagio autem ſpecifica, pro cauſa malignae 
anginae excitante ſola, ab omnibus habetur. 


Naturam 

Naturam morbi contagiolam hiſtoria ſupra 
tradita ſatis demonſtrat. Cum primum in quo- 
libet loco ſeſe oſtendit, origo contagionis ple- 
rumque inveſtigari poteſt; et, vel recta a com- 
mercio cum aegrotis proficiſci, vel ab una re- 
gione ad aliam, veſtimentis mercibuſye implica- 
ta, devehi reperietur. Si familiam invadit, ſe 
in univerſam rapide diffundit, ſigna proclivitatis 


ſupra poſita habentes primum afficiens. 


CAUSA PROXIMA. 


. Cauſa hujus morbi proxima omnino eadem, 
ac typhi, eſſe videtur. Hoc e magna ſignorum 
ſimilitudine conſtat, quae ſub initium utriuſque 
morbi accedunt, qualia ſunt vires magnopere 
imminutae, rigores, nauſea, vomitio, anxietas, 


ſitis, ficcitas cutis, et alia ſigna febrilia. 


Quanta caufam febrium proximam inveſti- 


D gandi 

gandi difficultas fit, e magne b theoriarum et opi 


nionum varietate, quae, ſuper hoc argumento, 
in magnum numerum annorum, qui proxime 
elapſi ſunt, prolatae fuerunt, facile judicari po— 
teſt; quarum nulla inveſtigationem accuratam 
tolerare potuit, donec ea, quam Cullenus illuſ- 
tris, ante aliquot annos, in hac academia tradi- 
derit, in conſpeckum venit. E ſignis morbi et 
phaenomenis cogit et efficit, contagionem febri- 
lem, corpgrt . humapg admptam, vim cerebri 
ſyſtemasiſaue nerxgſi univerſi diminutam face. 


* * 


4. 


re; quae debilitatem omnibus functionibus, 


praeſertim actioni vaſorum ſuperficiei corporis, 


quae tonum amittunt et ſpatmodice contrahun- 


tur, inert. Per hanc contractionem ſpaſmodi- 
cam autem omnia febris phaenomena explicari 
poſſe contendit. 

Quanquam multae opiniones, ſuper argumen- 
to, in medium fuerunt prolatae; cur contagio 


tamen partes corporis ſingulares, ut tonſillas, 


laryngem, 

laryngem, et organa devorandi afficiat, etiam · 
num fuperelt exponehdum. 


u iup eMUTONAS 19015 

An nina 2112 alight ſempér pericul lum habet, et 
exitus ejüs Aepius' f. uneſtu „dm -Taüſtus eſt. 
Quantum periculum fit, E gravitätö fgnörum 
febrilium, et provlivitite 40 gAngrdenam, wah 
ulcera hm mmm 192 


amo isi 3510 
Evi: ſab initium ttorbi, dolor capitis'et ver- 
tigo gravia ſunt, inquietudo et anxietas non 
modicae, vomitio materiae bilioſae magna debi- 
litate ſtipatur, diarrhoea violenta materia acri, a 
faucibus in canalem alimentarium deſcendente, 
et hunc et partes etiam ano vicinas erodente, 
fit, aeger in magno periculo verſatur. Idem 
eventus praeſagiri poteſt; ſi reſpiratio diſficilis 
eſt, fi ** lymphaticae vicinae materia 


acri 

acri ab ulceribus gutturis abſorpta multum tu- 
mefaQae ſunt, et, fauces coanguſtando, ſenſum 
ſuffocationis faciunt. Si, una cum hiſce ſignis, 
ulcera faucium colorem lividum nigrumve ſibi 
aſſumant, et proclivitatem ad gangraenam oſten- 


dant; ſi anima admodum foetida et intolerabi- 


lis fit; ſi ſuperficies naſi interna colorem pro- 


tundo-rubrum vel propemodum lividum habeat, 
et ſanies tenuis erodens ex eo defluat, partes vi- 
cinas exulcerans, ſummum periculum eſt metu- 
endum. Cum affectus ad laryngem et trache- 


am ſe extendit, exitus morbi ſaepe ed ſubitanea 


ſuffocatio. Profuſiones ſanguinis e nas ius, ore, 


vel auribus, pro ſignis periculoſis habentur. 


Si, tertio quartove morbi die, deſquamatio 
cutis incidat, nullamque pyrexiae aliorumve ſig- 
norum remiſſionem faciat ; fi omnes notae, con- 
tra, multum ingraveſcant; fi aegrotus delirio 
violento corripiatur; fi tumor glandularum 
Iymphaticarum largus et oedematoſus evadat ; 


f. 

us 
fi gangracna gurnivis femet diffundat, et ſanies 
putrida ex ore et naribus effundatur i ſi aegrotus | 
ſtercus et urinam, ſine voluntate;! excernat z fi 
ſudores: profundib intidant; II pirites magie 
magiſque diffieilis ſiat; ſi pulfus arteriarum lan- 
guidi tremulique ſint; extrema corporis brevi 
frigeſcent, et mors mals,"quibus aegrotus con- 
flictatur, ad finem perducet. 
} £2 £9 engbord ,ein 

Angina maligna tamett tion ſemper hoc mo- 
do funeſto finitur. Febris interdum' lenior mi- 
nuſque putrida; ulcefà fäciüm iitioris nat: 
rae ſunt, et parum proclivitatis ad putredinèm 
oſtendunt; tumor glandularum lymphaticarum 
modicus eſt; aegrotus facile ſpirat, et cibum 
cum minore difficultare devorat; anima eſt le- 
viter, ſi ulla ex parte, foetida; materia limpida 
mucoſa, fine ullis acrimoniae ſignis, ex ore pro- 
fluit. Rebus ita ſe habentibus, eventus morbi 
bonus ſperandus. Eundem nobiſmetipfis pro 
certo fere promittere audemus, cum eruptio, 


poſtquam 

poſtquam tres quartuorve dies manſit, deſquas 
matione, quae remiſhonem febris facit, finitur ; 
cum calor minor evadit; cum ictus arteriarum 
tardiores fiunt; cum vomitio et diarrhoea, 


quanquam, ſub initium morbi, multum moleſ- 


tiae aegroto faceſſiverunt, ceſſant; cum cruſtae 


mucoſae, paucis diebus amplius, decidunt, et 
ulcera, infra ſe ſita, ad ſaneſcendum proclivia 
relinquunt; cum appetitus aliaeque ſalutis no- 


tae redeunt. 


De periculo aegrotantis ex habitu corporis 
ſuo, e tempore anni, quo morbus acceſſit, ali. 


qua ex parte judicari poteſt. 


Si aegrotus non tantum contagioni, ſed ac- 


tioni ullarum e cauſis remotis ſupra compre- 


henſis, ut moeſtitiae, timori, &c. ſtatum debili- 


tatis ſyſtemati inferenti, fuerit objectus; vel ſi 
habitum corporis relaxatum habeat, eum ad ſa- 
nitatem reductum iri promittere non audemus. 


— 


Cum 

Cam omnes morbi, qui ad putredinem ver- 
gunt, ſaepius autumno, quam quolibet alio an- 
ni tempore, funeſti ſint, angina maligna, au- 


tumno invadens, plus periculi habeat neceſſe 
eſt. 


Angina maligna, in morem plerorumque a- 
liorum morborum contagioſorum, cum primum 
in aliquo loco ſemet oſtendit, gravior funeſtior- 
que eſſe; et poſtea, prout progfeditur, grada- 
tim mitior leniorque fieri notatur. Multi ra- 
tionem hujus reddere conati ſunt. Non pauci 
ſibi in animum mduxerunt, magna ex parte 
diſcrimini curationis deberi, quae, morbo re- 
cente, nunquam tam bene intelligitur, quam 
cum ſaevitiem ſuam aliquandiu in mortales mi- 
ſerandos exercuit. Ratio maxime probabilis 
eſt, eos, qui ad morbum maxime proclives ſunt, 
primum correptum iri, et plurimum detrimenti 


inde capturos eſſe. 

.. .RATIO ME DEN D.. 


Cum angina maligna primum a medicis no- 


tata et curata eſt, natura ejus tantis in tenebris 


verſabatur, ut omnes, ſine diſcrimine, in viam 
medendi evàcuantem proceſſerint. Sanguinis 
detractio pro remedio praeſtantiſſimo habeba- 


| tur, et ab omni fere autore, qui hoc argumen- 


tum exequitur, ad tempus T Do&Roris Fothergill 
uſque, laudibus eſfertur. lle vir magnus, in in 

ſuo, ſuper hoc worbo, traftath ingenioſo, pri- 
mum, ut ſupra notavimus, anno 1748, in vul- 


gus edito, naturam ejus magnat accuratiſſime 


| demonſtravit ; et in viam medendi, ad quam 


antea ſemper fuerat decurſum, acriter invectus 


eſt. De languinis miſſione in angina maligna 


loquens, ſequentia memoriae prodit. 


, Bieoting 3 in this diſeaſe has, in "a 


Y * been 


4 

been obſerved to be prejudicial; ſome, in- 
© deed, admit of it at the firſt attack, without 
* any_ſenſible inconvenience ; but a repetition 


< uit it, even where the diſeaſe is mild and fa- 


* 


vourable, ſeldom fails to aggravate the ſymp- 
* toms; and, in ſome caſes, ſeems to have pro- 


5 duced very fatal conſequences.” 


2 


In nota haec ſubjicit. 


The heat and quickneſs of pulſe, ſeem at 


on 


firſt to be affected by this evacuation ; but 


- 


they commonly return after a fallacious re- 


or, 


* ſpite, with greater violence; the patient is ſeiz- 
ed with difficulty of breathing, falls into cold 


* ſweats, ſtupor, and dies ſuddenly .“ 


Efl-Qus ſanguinis mittendi, wn in morbo, a 


Doctore Tohnſtone, in ſuo de angina maligna 
tractatu, laethales vividius fortiuſque etiamnum 
depinguntur. Memorat, ſe in loco degiſſe, ubi 


E morbus 
Fothergill's Works, p. 214. IE 

morbus magnopere ſaeviebat; et nullum eo, dum 


ſtudium ad ſanguinis detractionem confugiendi 


invaluit, funeſtiorem fuiſſe; ſed e tempore, quo 
lanceola fuit depoſita, et unica medicorum fidu- 
cia in via medendi antiſeptica collocata, eum 
pro certo depulſum eſſe, et facilem curatu 


fuiſſe. 


Alvi purgatio quoque, quae olim multum 
fuit adhibita, hodie in deſuetudinem ex toto 
abiit. Eadem quidem argumenta, et ab iiſdem 
auctoritatibus deducta, huic et ſanguinis miſſio- 
ni ex aequo adverſantur. Duritiei alvinae, cum 
ſubeſt, multo melius occurrunt fructus recentes 
et enemata, pro re nata adhibita, quam ulla me- 


dicamenta cathartica. 


Sola evacuantia fere, quae hoc in morbo tu- 
to dari poſſunt, ſunt emetica. Morbo incipien- 


te, cum aegritudo et vomitio graviter urgent, 


emeticum 

emeticum lenius, et ſtomachum evacuando, et 


\ 


diaphoreſin movendo, prodeſſe poteſt. 


Prout morbus hodie ab unoquoque medico 


prudente curatur, conſilia medendi ſequentia 


eſſe videntur: 
J. Tonum et vigorem ſyſtematis ſuſtinere. 


II. Proclivitatem ſyſtematis univerſi ad putre- 
dinem corrigere, et progreſſui putredinis in 


partibus ſingularibus occurrere. 


Priori conſilio reſpondent ea remedia, quae 
ad vigorem cordis arteriarumque ſuſtinendum 
et augendum conferunt. Haec autem ſunt to- 


nica et ſtimulantia. 


Quae tonica remedia in morbis debilitatis ad- 
hiberi poſſunt, ea admodum numeroſa ſunt. 


Hic vero paucorum tantum ex utiliſſimis men- 


tionem 


365 DE ANGINA MALIGNA. 


tionem injiciemus; et primum de celeberrimo 


3 reer 4-3 


omnium cinchona, nempe, meminerimus. 


Cum hoc medicamentum utiliſſimum in Eu- 


4 ropam primum fuit invectum, alii medici alia 


ſuper eo fuerunt opinati. Multi id pro reme- 


4 dio periculoſo habuerunt. Fama vero ejus, in 
omnibus morbis debilitatis, nunc fundamento 
ſtabili et inconcuſſo innititur. Vulgo pro ſpe- 


cifico habebatur, cujus operatio non fuit intel- 


| lecta, donec Cullenus jure celeberrimus, ſua in- 


= veſtigatione modi ejus operationis in febribus 
intermittentibus depellendis ſagace et accurata, 
omnes ejus virtutes a poteſtate ſua tonica pen- 


dere compertus eſt. 


Hoc medicamentum hodie maturius in angi- 
na maligna, et bene largis quantitatibus, adhi- 
beri conſuevit. Cum aegrotus primum ſignis 
anginae malignae corripitur, cubiculo, ad quod 
aer purus liberaliter adſpirat, contineatur. Si 


aegtritudo 

aegritudo et vomitio graviter urgeant, evacua- 
tionem, infuſum florum chamaemeli, theae viri- 
dis, vel paucula ipecacoanhae grana praeſcri- 
bendo, promovere conveniet. Haec emeticis 
antimonialibus, hoc in morbo, longe praeſtat, 
quoniam diarrhoeam movere non aeque pericli- 
tatur. Cum ventriculus, operatione emetici 
peracta, fedatus eſt, cinchona doſibus amplis, iiſ- 
que frequenter reiteratis, danda. Cullenus me- 
moriae prodidit, bonos effectus fere ſolum ab 
ea ſubſtantia, largaque quantitate data, eſſe ſpe- 
randos. Hoc medicamentum excellentiſſimum, 
mature datum et rite adminiſtratum, debilitati 
potenter obſiſtendo, tonumque ſyſtemati nervo- 
ſo reſtituendo, levamen ſecum fere ſemper ad- 


ducit. 


Quantum ad modum, quo cinchona debeat 
dari, medici inter ſeſe longe differunt, unoquo- 
que praeparatum ſibi gratiſſimum pro maxime 


efficace habente. Cum ſubſtantia datur, pluri- 


mum 

38 
mum efficaciae habere reperitur, fi eam tolerare 
poteſt aegroti ventriculus. Secundum hanc for- 
mam, infuſum frigidum maxime convenit. 
Cum hoc modo praeparatur, omnis ejus mate- 
ria actuoſa extrahitur, et nihil ejus ſub forma 
vaporis diſſipatur. Subſtantia cinchonae ventri- 


culo gratior reddi poteſt, fi alicui ex aquis aro- 
maticis deſtillatis adjungatur, ut in miſtura cor- 


ticis Peruviani aromatica Codicis Pharmaceutici 


Noſocomii Regii Edinenſis. 


Cum ventriculus aegroti omne cinchonae 
praeparatum reſpuere reperitur, vomitionem do- 
ſibus opii exiguis, hauſtibus ſalinis in ſtatu ef- 
ferveſcentiae, datis, &c. compeſcere in primis 
conandum. Si vero haec omnia in eam parum 
poterunt, cinchona ſub forma enematis in a. 
num immittatur; quod effectus aeque ſalutares 
nonnunquam edit, ac cum ore datur. Multo 


major quantitas vero medicamenti requiretur. 


Cum 


DE ANGINA MALIGNA: 39 


Cum proclivitati ad diarrhoeam antecedenti 
aegrotus opportunus eſt, cinchona, quae non- 
nullis in conſtitutionibus purgantem effectum 
habet, eam augere periclitatur. In exemplis 


hujuſcemodi, infuſum extracti catechu, vel ali- 

* — - * 0 — > * 
4 — — 1 9 — - * < 


quod aliud aſtringens, ei adjungere conveniet; 
quod cum pauxillo opii conjunctum contra 


diarrhoeam efficaciſſimum eſt. 


Aer frigidus pro tonico frequenter adhibetur, 
et in pleriſque febris contagioſae malignae uti- 
liſimi vicem praeſtare repertus eſt. Quo uſque 1 
vero aeque libere in angina maligna in uſum 
revocari poſſit, ſtatuere non poſſumus. Affec- | | 
tus gutturis topicus forſitan nobis uſu ejus libe- 
rali interdicit. Nihil amplius ſuper eo dicere 
poſſumus, quam quod ad cubiculum aegrotantis 
libere adſpirare permittendus eſt; ſed non tali ' 
modo tantoque volumine, ut perſpirationem co- l 


hibeat, quae hoc in modo ſemper prodeſt. 0 [| 


Quantum 


A r 

Quantum ad vinum attinet, poteſtates ejus 


eardiacae et antiſepticae ab omnibus tam plene 
Intelliguntur, ut aliquid de his vel illis dicere 
parum neceſſarium eſſe ducam. Hoe palmam 
omnibus aliis ſtimulantibus praeripit, quod 
palato ventriculoque gratum eſt, Parum 
prodeſt, nifi liberaliter | ſumatur, praeſertim 

in febribus nervoſis/et putridis, ubi efficacia e- 
jus comperta habetur. In angina maligna, ubi 
cardiaea magis, quam in quolibet alio morbo, 
requiruntur, perquam liberaliter, cum fructu 


manifeſtiſſimo, dari poteſt. Cardiacum praeſ- 


tantiſſimum eſt, et potioni et diaetae aegroti hoe 
morbo laborantis nunquam non adjungi debet. 
Facilem perſpirationem promovet, anxietatem 
animumque demiſſum tollit, calorem levat, pul- 
ſus arteriarum minus frequentes reddit, tonum 


ſyſtematis nervoſi ſuſtentat, et putredini obſiſtit. 


Hujuſcemodi ſunt remedia, quae primo meden- 


di conſilio accommodantur. Multo plura enu- 


merari 

merari poſſent; quae vero pauca enumeravi- 
mus, ea propoſito, quod nobis ob oculos obver- 
ſatur, tonum nempe ſyſtematis nervoſi ſuſtinere, 


et poteſtates circuitus ſanguinei majores vivi- 


dioreſque efficere, plene ſuflicere reperientur. 


Proximum eſt, ut ad ſecundum conſilium 
pergamus, proclivitatem nempe ſyſtematis uni- 
verſi ad putredinem corrigere, et progreſſui pu- 
tredinis in partibus ſingularibus occurrere. 

Quae remedia ad tonum et vigorem ſyſtema- 
tis ſuſtinendum accommodari ſupra diximus, 
ea quoque putredini efficaciter occurrunt. Mul- 
to plura tamen his adjici poſſunt, quae ad toni- 


ca et ſtimulantia nequeunt relegari. 


Agrotus in cubiculo, ad quod aer purus li- 
beraliter adſpirat, habeatur. Stragula et veſti- 
menta ei frequenter mutentur, ut accumulationi 
ſuorum ellluviorum occurratur, quae admodum 


F pernicioſa 

pernicioſa eſt iis, qui morbis malignis laborant. 
Stercus, et omnia alia excreta, cito et diligenter 
removeantur. Cibus animalis vitetur. Quili- 
bet numerus plantarum creſcentium in cubiculo 
aegrotantis, cum fructu, collocari poteſt. Hae, 
ut chemici hodierni teſtantur, vitiatum aëra in 
purum convertunt. Cubiculum aegrotantis va- 
poribus antiſepticis repleri poteſt, qui non tan» 
tum odorem ingratum corrigunt, ſed quodam- 


modo contagionem diffundi prohibent. 


Acida vegetabilia ſunt utiliſſima antiſeptica, 
et palato aegroti gratiſſima. Commode cum 
potione dari poſſunt; ſed caute, proclivitate 
ad diarrhoeam ſubſtante, adhibenda ſunt, quo- 


niam eam augere periclitantur. 


Quinetiam acida mineralia in hunc alioſque 
morbos putridos evidenter poſſunt. Vitrioli- 
cum et marinum in uſu maxime communi ſunt. 


Vel potioni aegroti adjungi, vel gummi Arabi- 


* cor 

co admiſta dari poſſunt. Sub hac forma, quan« 
titate non modica ſumi poſſunt. Nihil illis ob- 
jici valet, niſi in exemplo infantium, qui lac- 
tantur. In ventriculis enim horum lac cogunt, 
et inteſtina eorum tenerrima alioquin pertur- 


1 


bant. 


Aer fixus, per experimenta reiterata et indu- 
bitabilia, dotes perquam antiſepticas poſſidere 
repertus fuit. Doctor Percival compluria bo- 
norum ejus effectuum exempla, in angina malig- 
na, referenda curavit; et, in caſu pueri, qui 
morbo putrido laboravit, foetorem ulcerum pu- 
tridorum, acre fixo in ea immiſſo, correctum 
fuiſſe notavit. Experimenta ſimilia a complu- 
ribus medicis ſagacibus, in variis regni partibus, 
inſtituta fuerunt; et ſucceſſus ejus proſperi tales 
fuerunt, quales, ut ad uſum ejus, quandocun- 
que proclivitas ad putredinem ſemet oſtendit, 
decurratur, ſuadent. Via eo utendi commodiſ- 


ſa eſt decurrere ad formam aquae aëratae Codi- 


dicis 

dicis Pharmaceutici Noſocomii Regii Edinenſis, 
uti per inſtrumentum ingenioſi Doctoris Nooth 


praeparatur. Ad duas libras et amplius, ſingu- 


lis diebus, adulto dari poteſt. 


Quae pars ſecundi conſilii ſupereſt, ea eſt 
progreſſui putredinis in partibus ſingularibus 


occurrere. 


Pal 4 

Guttur et fauces ſunt partes, ubi pro- 
chvitas ad putredinem ſemet potiſſimum of. 
tendit. Hae partes gargariſmis adſtringentibus 
frequenter colluendae. In caſibus morbi mi- 
tioribus, Aurum roſarum cum aceto acidove vi- 
trioli conſilio ſatis reſpondet. Caeterum, $1 ul- 
cera gutturis ſunt ampla et ad gangraenam in— 
clinant, gargariſmata multo magis ſtimulantia 
et antiſeptica ſunt adhibenda, qualia ſunt infu- 
ſum roſarum cum acido ſalis marini vitriolive, 
oxymel ſcillarum, tinctura myrrhae, cinchonae, 
&c, Infuſum cinchonae, cum acido vitrioli, gar- 
gariſma antiſepticum excellentiſſimum conſtituit. 


Haec, 

. Haec, ope ſyringis, in omni exemplo, gutturi 
et faucibus, praeſertim in pueris, qui gargariſ. 
mis uti nequeunt, admovere maxime conveniet. 
"TE 
Os aegroti uno aliove ex hiſce gargariſmis, 
antequam cibum aut medicainenta capit, aſſi- 
due colluendum eſt. Ita materia putrida in 
ventriculum et inteſtina deſcendere impedietur, 


ubi diarrhoeam et tormina graviſſima movere 


periclitaretur, 


De commodo ab uſu gargariſmatum derivans 


do, e ſummis laudibus in ea a Doctore Fother- 
gill collatis judicare peſſumus. Notat, ratio- 
nem uſus gargariſmatum diligentiſſimam, hoc 
in morbo, illis, quorum curae aegroti ſunt de- 
mandati, vix nimis enixe poſſe injungi; cum 
aſſidua ha rum lotionum repetitio excretionem e 
glandulis gutturis non tantum promoveat, ſed 


progreſſum ulcerum, virus putridum corrodens 


abluendo, retardet. 


Vapores 

Vapores a ſubſtantiis naturae antiſepticae, ut 
myrrha, camphora, acidis, &c. orientes, pro re- 
mediis pretioſis, hoc in morbo, habentur. Hi 
in os aegrotantis, ſingulis diebus, frequenter 
inhalandi ſunt. Quod inſtrumentum nomine 
inhalatoris Mudgiani inſignitur, id huic con- 


ſilio optime accommodatur. 


Contra multa hujuſce morbi ſigna, ope medi- 
camentorum, quae rite nequeunt memorari, ur 
alterutri conſiliorum ſupra comprehenſorum ac- 
commodata, pugnare ſaepe neceſſe eſt. 

* 

Si, ſub initium morbi, vomitio graviter ur- 
geat, ea doſibus emeticorum lenioribus promo- 
veatur. Si aegrotus ea infeſtari pergat, actione 
emetici peracta, ei omni ratione, quae in noſtra 
manu eſt, occurrere conandum eſt. Doſes in- 
fuſi menthae piperitidis modicae, quae pauxillo 
vini lis adjuncto gratiores reddi poſſunt, vel 


pauculis tincturae opii guttulis potentiores, con- 


tra 

tra eam efficaces eſſe reperiuntur. Si hae nihil 
potuerint, ad julapium ſalinum, ad aetherem vi- 
triolicum, vel ad hauſtus ſalinos efferveſcentes, 


decurratur. 


Si aegrotus diarrhoea laboret, in eam non pa- 
rum poterunt varia adſtringentia, qualia ſunt in- 
fuſum extracti catechu, extractum Iigni Cam- 
pechenſis, gummi kino, &c. Enema e pulvere 
cinchonae, cui duodecim laudani guttae acceſſe. 
runt, diarrhoeam compeſcere repertum fuit, 


poſtquam omnia alia remedia incaſſum fuerant 


Diaeta aegroti, hoc in morbo, e cibis con- 
coctu facilibus potiſſimum conſtet, quales ſunt 
fructus aeſtivi, fraga, uvae paſſae, poma, &c. 
Conveniunt praeparata e vegetabilibus farina- 
ceis, ut panada vel ſago, uti appellantur, qui- 
bus pauxillum vini rubri Luſitani, vel Burdega- 


lenſis, adjunctum eſt. Potio communis ſit vi- 


num 

num rubrum Luſitanum et aqua, aliquo acidos 


rum mineralium grata palato reddita; vel aqua 


acrata ſupra poſita. 


Hydrargyrus, hoc in morbo, a multis medi- 
cis ſummae claritudinis, praeſertim in continen- 
te Americae, fuit adhibitus. Ad eum, eo tem- 
pore, quo cruſtae mucoſae a faucibus disjungi 
incipiunt, confugerunt. Hanc ſeparationem 
promoviſſe, et aliter, vel poteſtatibus ejus uni- 
verſis ſtimulantibus, vel in glandulas ſalivarias 
recta agendo, et modicum ptyaliſmum moven- 
do, profuiſſe dicitur. Alii, contra, hydrargy- 
rum, in angina maligna, ob vires ejus attenuan- 
tes et evacuantes, medicamentum in primis per- 


nicioſum fore contendunt. 


FINIS. 


